b'\n_START_ARTICLE_\nMononatrijev glutamat\n_START_SECTION_\nUporaba\n_START_PARAGRAPH_\n\xc4\x8cisti MSG naj bi po poro\xc4\x8danjih imel neprijeten okus, dokler se ne kombinira s slano aromo.\xc2\xa0Osnovna senzori\xc4\x8dna funkcija MSG se pripisuje njegovi sposobnosti oja\xc4\x8danja za\xc4\x8dinjenookusnoaktivnih spojin, ko je dodan v pravi koncentraciji.\xc2\xa0Optimalna koncentracija je odvisna od vrste hrane; v bistri juhi\xc2\xa0u\xc4\x8dinek\xc2\xa0ugodja naglo pada po dodatku ve\xc4\x8d kot enega grama MSG na 100 mL juhe._NEWLINE_Vsebnost natrija (v masnih odstotkih) v MSG zna\xc5\xa1a 12\xc2\xa0%, kar je pribli\xc5\xbeno le tretjina vsebnosti natrija v natrijevem kloridu (39\xc2\xa0%), saj je masa glutamatnega protiiona ve\xc4\x8dja od kloridnega. \xc4\x8ceprav se tudi druge soli glutaminske kisline uporabljajo v juhah z nizko vsebnostjo soli, so te manj okusne od MSG.\n_START_SECTION_\nZgodovina\n_START_PARAGRAPH_\nGlutaminsko kislino\xc2\xa0je leta 1866 odkril nem\xc5\xa1ki kemik Karl Heinrich Ritthausen, ki je obdeloval p\xc5\xa1eni\xc4\x8dni gluten (po katerem je bila kislina poimenovana) z\xc2\xa0\xc5\xbeveplovo kislino. Kikunae Ikeda\xc2\xa0z\xc2\xa0Univerze v Tokiu\xc2\xa0je leta 1908 glutaminsko kislino kot okusno snov izoliral iz alge\xc2\xa0Laminaria japonica (kombu) z vodno ekstrakcijo in s kristalizacijo. Njen okus je poimenoval\xc2\xa0umami. Ikeda je opazil, da ima\xc2\xa0dashi\xc2\xa0\xe2\x80\x93\xc2\xa0japonska ju\xc5\xa1na osnova iz posebno preparirane tune\xc2\xa0katsuobushi in alge\xc2\xa0kombu\xc2\xa0\xe2\x80\x93\xc2\xa0edinstven okus, ki znanstveno \xc5\xa1e ni bil opisan (niti sladko, slano, kislo ali grenko).\xc2\xa0Da bi se prepri\xc4\x8dal, ali je res ionizirana glutaminska kislina odgovorna za umami, je preu\xc4\x8dil okusne lastnosti \xc5\xa1tirih soli glutaminske kilsine: kalcijevega, kalijevega, amonijevega in magnezijevega glutamata. Vse te soli so izzvale\xc2\xa0umami in kovinski okus zaradi drugih mineralov. Med njimi je bil natrijev glutamat najbolje topen, najbolj v\xc5\xa1e\xc4\x8den in je najla\xc5\xbee kristaliziral. Ikeda je svoj izdelek poimenoval "mononatrijev glutamat" in vlo\xc5\xbeil patent za proizvodnjo MSG;\xc2\xa0brata Suzuki sta za\xc4\x8dela komercialno proizvodnjo MSG leta 1909 kot Ajinomoto (\xe5\x91\xb3\xe3\x81\xae\xe7\xb4\xa0, "esenca okusa").'